Imtella' Awwissu 16, 2021 - Aġġornata 16 Ta' Awwissu, 2021 7:39pm Filmat li ċċirkola fuq il-mezzi tax-xandir madwar id-dinja juri xeni xokkanti ta' persuni Afgani jaqgħu minn ajruplan militari li kienu mqabbdin miegħu. Fil-filmat jidhru numru ta' persuni jiġru fuq ir-runway wara ajruplan militari kbir b'uħud minnhom anke jixxabbtu miegħu. Wara li l-ajruplan jinqata' mill-art jidhru f'żewġ okkażjonijiet persuni li jaqgħu fost ix-xokk ta' ħafna li kienu fuq ir-runway. Bosta Afgani qed jippruvaw jaħarbu mill-pajjiż wara li t-Talibani ħadu f'idejhom il-kapitali Kabul u b'hekk il-pajjiż. Dan waqt li l-pajjiżi li għandhom suldati u diplomatiċi fil-pajjiż, inkluż l-Istati Uniti, komplew jirtiraw iċ-ċittadini tagħhom mill-pajjiż. — Al Jazeera English (@AJEnglish) August 16, 2021 Ara wkoll: ARA: Jiġru bit-tfal u l-bagalji biex jaqbdu l-aħħar titjiriet 'il barra mill-Afganistan "Sakemm ikun hemm min juża lill-Afganistan il-problemi mhux se jissolvew" – Ministru Evarist Bartolo